**EELNÕU 2025/359**

**KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon | X |
| revisjonikomisjon |  |
| sotsiaalkomisjon | X |
| seeniorite nõukoda | X |
| noortevolikogu |  |

**VILJANDI LINNAVOLIKOGU**

**OTSUS**

28. august 2025 nr

Osalemine koostöövõrgustikus

Viies Eesti maakonnas, sh Viljandimaal, kavandatakse Sotsiaalministeeriumi toel tervise- ja heaoluvõrgustiku loomist, mille eesmärk on tugevdada maakondlikku koostööd tervise- ja sotsiaalvaldkonnas. Koostöö koordineerimiseks on SA Viljandi Haigla teinud ettepaneku luua koos perearstide ja kohalike omavalitsustega koostöövõrgustik.

Koostöökokkuleppe tingimused kohaliku omavalitsuse jaoks:

- kohalik omavalitsus osaleb aktiivselt probleemkohtade kaardistamises ja lahenduste leidmises ning on kaasatud;

- eesmärgiks on tagada, et koostöös haigla hooldusõdede ja sotsiaalvaldkonna spetsialistidega suudetakse inimesi toetada iseseisvalt toimetulekuks koduses keskkonnas inimese enda nõusolekul ja osalusel.

Kohaliku omavalitsuse korralduse seaduse § 6 lõike 1 alusel Viljandi Linnavolikogu

**o t s u s t a b:**

1. Osaleda koostöövõrgustiku koostöökokkuleppes.

2. Volitada linnapead edasivolitamise õigusega allkirjastama vastavat lepingut.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Veski tn 32, 50409 Tartu.

4. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Ene Rink

**Esitatud:** 11.08.2025

**Esitaja:** Viljandi Linnavalitsus **Ettekandja:** Are Tints

**Lk arv:** 3

**Hääletamine:** nõudmisel

Seletuskiri

**Osalemine koostöövõrgustikus**

Teemat on korduvalt arutatud Viljandimaa Omavalitsuste Liidu töögrupi tasandil, kus on osalenud kohalike omavalitsuste esindajad, perearstid, Viljandi haigla ning Sotsiaalministeeriumi esindajad. Omavalitsuste poolt on koosolekutel osalenud peamiselt sotsiaalvaldkonna eest vastutavad abivallavanemad.

Lisaks on Viljandi haigla esindaja käinud teemat tutvustamas peaaegu kõigis Viljandimaa omavalitsustes, sinna kuhu seni veel pole jõutud, on samuti plaanis minna.

Teemat on käsitletud ka Omavalitsuste Liidu vanematekogus, kus on leitud, et kõigi maakonna omavalitsuste osalemine kirjeldatud koostöövõrgustikus on igati põhjendatud ja soovitatav.

(allkirjastatud digitaalselt)

Ene Rink

linnasekretär